สวัสดีค่ะคือเมื่อวันอังคารมีอาการเจ็บคอเล็กๆค่ะ แต่ไม่ไอ (กลืนน้ำลาย+ดื่มน้ำ+กลืนอาหารไม่เจ็บ) รู้สึกพะอืดพะอมอยากอาเจียน ไปหาเภสัช ได้ยาฆ่าเชื้อมา เภสัชแจ้งให้กินให้ครบ 5 วัน อาการก็ทรงๆค่ะ ตอนกลางคืนเริ่มรู้สึกปวดศีรษะแบบเบาๆ ไม่ถึงกับต้องทานยา เช้ามาอาการปวดศีรษะหายไปค่ะ แต่อาการเจ็บคอยังอยู่ เพิ่มด้วยอาการร้อนในร่างกาย แต่ไม่มีไข้นะคะและเมื่อคืนวันพุธ+วันพฤหัส เริ่มรู้สึกแน่นหน้าอกเล็กๆ เหมือนอยากอาเจียนตลอดเวลาค่ะ เจ็บคอเพิ่มขึ้นนิดหน่อย (ยังสามารถกลืนน้ำลายได้ค่ะ) อาการปวดศีรษะมาๆหายๆ นอนหลับไม่ค่อยสนิทด้วยค่ะเมื่อสักครู่ลองอาเจียน + กลั้วคอด้วยน้ำอุุ่นผสมเกลือแล้วค่ะ กลายเป็นรู้สึกเจ็บคอมากกว่าเดิมเล็กน้อย และรู้สึกร้อนในท้องค่ะ (ร่างกายก็ร้อนวูบวาบ แต่ไม่มีไข้ค่ะ) ยังมีอาการแน่นหน้าอกบวกกับอยากอาเจียนอยู่ค่ะ (กลั้นหายใจและขึ้น-ลงบันไดได้ปกติค่ะ)อย่างนี้เป็นอาการของโรคอะไรได้บ้างคะ และควรรักษาอย่างไร
สวัสดีค่ะ อาการเจ็บคอ แน่นหน้าอก อยากอาเจียน ไม่มีไข้ อาจมีสาเหตุมาจาก การอักเสบของลำคอจากการติดเชื้อแบคทีเรียหรือเชื้อไวรัส เป็นต่อมทอนซิลอักเสบหรือมีหนองที่ต่อมทอนซิล มีแผลร้อนในในช่องปากและลำคอ การระคายเคืองของลำคอจากอาหารที่กินเช่นอาการร้อนหรือเย็นจัด หรืออาหารแข็งๆ กรดไหลย้อน เป็นต้น จากที่กล่าวมา ถ้ามีอาการคลื่นไส้ อาเจียน สัมพันธ์กับมื้ออาหารด้วย อาจคิดถึงภาวะกรดไหลย้อนได้มากในเบื้องต้นสามารถรักษาตามอาการดูก่อนได้ เช่น รับประทานยาแก้เจ็บคอ ยาลดอาการคลื่นไส้ รับประทานอาหารให้ตรงเวลา ไม่กินแล้วนอนทันที ดื่มน้ำเปล่าสะอาดมากๆสังเกตอาการค่ะ ถ้ายังคงเจ็บคอเยอะ มีแสบร้อนกลางอก หรือมีไข้สูงร่วมด้วย ควรไปพบแพทย์เพื่อตรวจเพิ่มเติม